section_heading: 2012.
paragraph_text: U prvim kvalifikacijama za Veliku nagradu Australije na stazi Albert Park 17. ožujka, Hamilton je stigao do pole positiona s 0,152 sekundi prednosti ispred momčadskog kolege Jensona Buttona.<small><ref> 2012 Australian Grand Prix F1 Qualification Stats F1 Pristupljeno 2. kolovoza 2021. </small> Bio je to i prvi put, da su Hamilton i Button, otkad su momčadski kolege od 2010., zauzeli prve dvije startne pozicije. Button je bolje startao, te nakon prvog zavoja poveo utrku. Nakon što je Vitalij Petrov u Caterhamu zaustavio svoj bolid na startnom pravcu zbog kvara upravljača u 34. krugu, na stazu je izašao safety car, a Hamilton je u tom trenutku izgubio drugo mjesto kroz boks od Sebastiana Vettela u Red Bullu. Do kraja utrke nije uspio ozbiljnije zaprijetiti Vettelu, te je završio dvije sekunde iza njega.<small><ref> Button wins in Australia Eurosport Objavljeno 18. ožujka 2012. Pristupljeno 2. kolovoza 2021. </small><small><ref> 2012 Australian Grand Prix: Race Highlights YouTube Objavljeno 31. svibnja 2020. Pristupljeno 2. kolovoza 2021. </small> Još jedan prvi startni red za McLaren uslijedio je na drugoj utrci u Maleziji, s Hamiltonom na pole positionu. Vozači su utrku na kišnom Sepangu 25. ožujka startali na intermediate gumama, a Hamilton je ovog puta uspio zadržati vodstvo na startu. Kiša je ubrzo počela pojačavati, te su svi vozači prešli na wet gume, a u devetom krugu utrka je bila i prekinuta zbog prevelike kiše. Nakon što je utrka nastavljena, vozači su opet otišli u boks po intermediate gume, a Hamilton je u boksu izgubio vrijeme, prvo zbog problema mehaničara prilikom promjene guma, a onda je morao i pričekati Felipea Massu u Ferrariju ispred sebe, da ne bi dobio kaznu zbog nesigurnog izlaska. U utrku se vratio na treće mjesto iza Sergija Péreza u Sauberu, a na istoj poziciji je utrku i završio.<small><ref> Fernando Alonso wins thrilling Malaysian Grand Prix BBC Sport Objavljeno 25. ožujka 2012. Pristupljeno 2. kolovoza 2021. </small><small><ref> 2012 Malaysian Grand Prix: Race Highlights YouTube Objavljeno 1. lipnja 2020. Pristupljeno 2. kolovoza 2021. </small> U kvalifikacijama za Veliku nagradu Kine, Hamilton je osvojio drugo mjesto iza Nice Rosberga u Mercedesu, no utrku je startao sa sedmog mjesta, zbog kazne od pet mjesta na gridu, koju je dobio zbog promjene mjenjača. Na startu je napredovao dvije pozicije, a u posljednjih deset krugova je pretekao Kimija Räikkönena u Lotusu, te Sebastiana Vettela i Marka Webbera u Red Bullu. Nakon tri utrke, Hamilton je s tri treća mjesta bio vodeći vozač u ukupnom poretku ispred momčadskog kolege Jensona Buttona.<small><ref> Dominant Nico Rosberg wins Chinese Grand Prix BBC Sport Objavljeno 15. travnja 2012. Pristupljeno 2. kolovoza 2021. </small> Na stazi Sakhir 21. travnja, u kvalifikacijama za Veliku nagradu Bahreina, Hamilton je zauzeo drugo mjesto iza Vettela, a tu je poziciju i zadržao nakon starta. No dva spora zaustavljanja u boksu zbog problema s pričvršćivanjem gume, prvo u 9. krugu, a potom i u 23. krugu, bacili su ga u sredinu poretka. Treći boks u 36. krugu je prošao nešto bolje, a do kraja utrke Hamilton je uspio dohvatiti osmo mjesto i četiri boda.<small><ref> Sebastian Vettel's good start ensures victory in Bahrain Grand Prix The Guardian Objavljeno 22. travnja 2012. Pristupljeno 2. kolovoza 2021. </small>